stanford-oval/wikipedia huggingface dataset:
Belušja Guba

| Belušja Guba (Белушья Губа) |
| --- | --- |
 Arkangelin alue Venäjällä, alla taajaman sijainti alueella
 Belušja Guba
 Koordinaatit: 71.537°N, 52.343°E 
Valtio:   Venäjä
Liittovaltiosubjekti:  Arkangelin alue
Kaupunkipiiri:  Novaja Zemlja
Perustettu:  1897
Väkiluku (2010):  1 972
Aikavyöhyke:  UTC+3 (MSK)
Postinumero:  163055
Rekisterikilpi:  29
Infobox OKVirheellinen NIMI-arvo: 
Belušja Guba (ven. Белу́шья Губа́) on kaupunkityyppinen taajama ja kaupunkipiirikunta Venäjän Arkangelin alueen Novaja Zemljan kaupunkipiirikunnan hallinnollinen keskus. Taajamassa asui vuoden 2010 väestönlaskennan mukaan 1 972 eli enemmistö koko Novaja Zemljan 2 429 asukkaasta.
Taajamasta maanteitse noin 12 kilometriä  koilliseen sijaitsee Rogatšovon  (Рогачёво) taajama, jossa toimii myös lentotukikohta.
Aiheesta muualla

Arhipelag Novaja Zemlja (venäjäksi) (belushka-info.ru)
Back in Blood

| Back in Blood The 69 Eyes |
| --- | --- | --- |

Studioalbumin tiedot
 Julkaistu: 28. elokuuta 2009
 Tyylilaji: goottirock, glam rock, hard rock
 Kesto: 48.38
 Levy-yhtiö:  EMI  Nuclear Blast  The End Records
Listasijoitukset
  3.
The 69 Eyesin muut julkaisut
| Hollywood Kills – Live at the Whisky a Go Go 2008 | Back in Blood 2009 | X 2012 |
Back in Blood on The 69 Eyesin yhdeksäs studioalbumi. Good Charlotte -yhtyeen kitaristi Benji Madden vierailee kappaleessa ”Dead N’ Gone”.
Albumi nousi Suomen virallisen listan sijalle 3.
Kappaleet

Back in Blood – 4.30
We Own the Night – 4.03
Dead n' Gone – 3.40 (feat. Benji Madden)
The Good, the Bad & the Undead – 3.28
Kiss Me Undead – 3.58
Lips of Blood – 4.21
Dead Girls Are Easy – 3.55
Night Watch – 4.33
Some Kind of Magick – 3.43
Hunger – 4.34
Suspiria Snow White – 3.34
Eternal – 4.19
Arvostelut

AllMusic:
Dome.fi:
Imperiumi: 7½/10
Rumba: positiivinen
Soundi:
Sputnikmusic:
V2.fi:
Aiheesta muualla

Back in Blood discogs.com -sivustolla (englanniksi)
The 69 Eyes
| --- | --- |
Studioalbumit:   Bump ’n’ Grind  Savage Garden  Wrap Your Troubles in Dreams  Wasting the Dawn  Blessed Be  Paris Kills  Devils  Angels  Back in Blood  X  Universal Monsters  West End  Death of Darkness 
Kokoelmat:   Motor City Resurrection  Framed in Blood – The Very Blessed of the 69 Eyes 
Livealbumit:  Hollywood Kills - Live At The Whisky A Go Go
DVD:t:  Helsinki Vampires
Katso myös:  Route 69
Association de malfaiteurs

| Association de malfaiteurs |
| --- | --- |

Ohjaaja:  Claude Zidi
Käsikirjoittaja:  Claude Zidi
Tuottaja:  Claude Zidi
Säveltäjä:  Francis Lai
Valmistustiedot
Valmistusmaa:  Ranska
Tuotantoyhtiö:   Films 7  France 3 Cinéma 
Levittäjä:  Pathé Distribution
Kesto:  104 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Association de malfaiteurs on Claude Zidin ohjaama ranskalainen komedia vuodelta 1987.
Juoni

Thierry, Gérard, Francis ja Daniel, ystävät ja entiset työtoverit HEC Parisista, osallistuvat koulun järjestämään iltaan. Gérard ja Thierry ovat liikekumppaneita, joita syytetään kassakaapin ryöstöstä rikkaalta tycoonilta tässä sitcomissa. Pilkka kostautuu, kun he saavat kollegansa Danielin uskomaan, että hän on voittanut lotossa. Kassakaapin omistaja soittaa poliisille, joka jahtaa juonittelevaa paria. Kaksikko ryöstää kassakaapin toisen kerran kattaakseen ensimmäisessä ryöstössä varastettujen rahojen menetyksen. Monique on aistillinen poliisikomissaari ja ryöstön uhrin entinen rakkaus, joka tutkii outoa tapausta.
Tuotanto

| 0 | 1 | 2 |
| --- | --- | --- |
|  François Cluzet  | … |  Thierry   |
|  Christophe Malavoy  | … |  Gerard   |
|  Véronique Genest  | … |  Monique Lemercier   |
|  Jean-Claude Leguay  | … |  Daniel   |
|  Jean-Pierre Bisson  | … |  Bernard Hassler   |
|  Claire Nebout  | … |  Claire   |
|  Gérard Lecaillon  | … |  Francisco   |
Aiheesta muualla

Association de malfaiteurs Internet Movie Databasessa (englanniksi)
Association de malfaiteurs Elonet.
Anvil (pelimoottori)

| Anvil |
| --- | --- |
Kehittäjä:  Ubisoft Montreal
Tiedot
Ohjelmistotyyppi:  pelimoottori
Alusta:  Microsoft Windows, Nintendo Switch, PlayStation 3, PlayStation 4, PlayStation Vita, Wii U, Xbox 360, Xbox One, Google Stadia
Ohjelmointikielet:  C++
Lisenssi:  omisteinen ohjelmisto
Aiheesta muualla
Verkkosivusto
Anvil (aiemmin nimellä Scimitar ja nimellä AnvilNext vuoteen 2020 asti) on Ubisoft Montrealin kehittämä pelimoottori. Pelimoottori tukee Google Stadia, Nintendo Switch, PlayStation 3, PlayStation 4, PlayStation 5, PlayStation Vita, Windows, Wii U, Xbox 360, Xbox One ja Xbox Series X ja Series S alustoja.
Anvil on kehitetty vuonna 2007 julkaistua Assassin’s Creed -peliä varten.
Ubisoft lopetti Unreal Enginen käytön kun sen lisensointikustannuksen tuplaantuivat. Myös ongelmat pelien siirtämisessä PlayStation 3:lle vaikuttivat päätökseen.
Pelimoottoria käytettiin tämän jälkeen vuoden 2008 Prince of Persia -pelissä.
Teknologia

Moottori on koodattu pääsääntöisesti C++:lla.
Claude Langlais kertoo mallintamiseen käytettävän 3ds Maxia ja ZBrushia. Moottori käyttää Autodeskin HumanIK -väliohjelmistoa sijoittaakseen hahmon kädet ja jalat oikein kiipeily- ja työntöanimaatioissa reaaliaikaisesti. [lähde? ].
Pelimoottoria parannettiin Assassin's Creed II -peliä varten. Parannuksia olivat muun muassa vuorokauden ajan vaihtelu (päivän ja yön sykli), parannetut piirtoetäisyydet, sama kasvien käsittelyteknologia kuin Far Cry 2:ssa, parannuksia valaistuksen, heijastuksien ja tehosteiden renderöintiin sekä uusi vaatejärjestelmä hahmoille. Lisäksi on parannuksia tekoälyä ja NPC-hahmojen liikkumista varten.
Pelimoottori suunniteltiin uudelleen Assassin's Creed III -peliä varten. Työ alkoi Assassin's Creed II:n valmistumisen jälkeen ja muut tiimit kehittivät Assassin’s Creed Brotherhood ja Assassin’s Creed Revelations -pelejä samaan aikaan.
Uusi versio tunnetaan nimellä AnvilNext ja se lisäsi uutta tekniikka pelisuunnittelijoiden käyttöä varten. Uutta ovat viivästetty valaistus, ympäristön piilotetun pinnan päättely, uusi kameramoodi ja parannettu ihmisjoukkojen tekoäly joka toimii useammin pelihahmon kanssa. Pelimoottorissa on myös parannuksia animointiin ja nopeaan prototyypittämiseen sekä täysin uusia animointeja: uuden pelin hahmot liikkuvat eri tavoin kuin aiemmissa sarjan peleissä.
Uusi versio kykeni muutamiin tuhansiin ihmishahmoihin kun aiempi oli rajattu sataan.
Studio paransi myös liikkeenkaappausten ja kasvojen eleiden käsittelyä.
Assassin’s Creed Unity -pelissä oli moottorista uusi versio, joka pystyi kymmenkertaisesti suurempaan määrään kappaleita/instansseja, sekä merkittävästi vähemmän piirtokutsuja: päätavoitteena oli vähentää suoritinajan käyttöä kappaletta kohden.
Pelimoottoriin on myös lisätty tuki fysiikkaperusteiselle renderöinnille (PBR).
Beangrowers

Beangrowers on maltalainen indie rock-yhtye. Yhtyeessä on kolme jäsentä, jotka ovat kaikki syntyneet vuonna 1977
St. Julian'sin kaupungissa, Maltalla. Yhtyeen ensimmäinen single, Astroboy julkaistiin maaliskuussa 1999.
Banjul Hawks

Banjul Hawks FC on Gambian pääkaupungissa, Banjulissa toimiva jalkapalloseura. Joukkue pelaa maan pääsarjassa, Gambian Championnat National D1ssa. Joukkue on voittanut maansa mestaruuden kahdesti: vuonna 1993 ja 1996. Lisäksi he ovat voittaneet Gambian Cup-mestaruuden 1983 ja 2006.
Joukkueen kasvatteja

Dawda Bah - MYPA, Veikkausliiga
Omar Koroma - Forest Green Rovers, Englannin konferenssi
Apfelschorle

Apfelschorlea lasissa.
Apfelschorle on suosittu virvoitusjuoma Saksassa, Itävallassa ja Sveitsissä. Juoma koostuu hiilihapotetusta kivennäisvedestä ja omenamehusta. Se sisältää vähemmän kaloreita, ja on vähemmän makea kuin puhdas omenamehu. Kaupassa myytävä juoma sisältää yleensä 55 tai 60 prosenttiyksikköä mehua.
Benny Lynch

Benny Lynch (2. huhtikuuta 1913 Glasgow, Skotlanti – 6. elokuuta 1946) oli skotlantilainen nyrkkeilijä. Hän oli maailmansotien välisen ajan valovoimaisimpia kevyen sarjan tähtiä, ja The Ring -lehti on arvioinut hänet Skotlannin kaikkien aikojen parhaaksi nyrkkeilijäksi.
Lynch menestyi hyvin amatöörinä, ja hänestä tuli ammattilainen 18-vuotiaana vuonna 1931.
Lynch voitti Skotlannin mestaruuden 1934, ja sen jälkeen Ison-Britannian, Euroopan ja maailman kärpässarjan mestaruuden Jackie Brownilta Manchesterissa 8. syyskuuta 1935. Ottelu on erittäin tunnettu ja siitä on kirjoitettu jopa laulu. Vuosina 1932–1936 Lynch hävisi vain viisi ottelua. Hän menetti mestaruuden Jackie Jurichille 1938, kun ei kyennyt alkoholiongelmiensa takia enää laihduttamaan itseään ottelupainoon.
Uransa päättyessä Lynch oli 25-vuotias, ja hän kamppaili alkoholin kanssa elämänsä loppuun asti. Hän kuoli aliravitsemukseen ja hengitysongelmiin 1946.
Aiheesta muualla

Benny Lynch (Arkistoitu – Internet Archive) kotisivut
Batman: The Brave and the Bold: Mayhem of the Music Meister

| Batman: The Brave and the Bold: Mayhem of the Music Meister Useita artisteja |
| --- | --- | --- |

Soundtrack-albumin tiedot
 Julkaistu: 24. lokakuuta 2009
 Tyylilaji: Soundtrack
 Kesto: 18.43
 Levy-yhtiö: Warner Bros.
muut julkaisut
|   | Batman: The Brave and the Bold: Mayhem of the Music Meister 2009 |   |
Batman: The Brave and the Bold: Mayhem of the Music Meister on vuoden 2009 lokakuussa julkaistu soundtrack animaatiosarjasta Batman – pelottomat. Levyllä kuultiin kappaleita sarjan ensimmäisen tuotantokauden jaksosta "Mayhem of the Music Meister", jossa pääosassa lauloi Neil Patrick Harris. Mukana on myös sarjassakin ääninäytelleet Grey DeLisle, John DiMaggio, James Arnold Taylor ja Dee Bradley Baker.
Kappaleet

Batman: The Brave & the Bold – 0.31
Neil Patrick Harris - I'm the Music Meister – 5.54  (feat. Dee Bradley Baker, Grey DeLisle, James Arnold Taylor, John DiMaggio ja Kevin Michael Richardson)
Neil Patrick Harris - Drives Us Bats – 1.46  (feat. Dee Bradley Baker, Grey DeLisle, James Arnold Taylor, John DiMaggio, Kevin Michael Richardson ja Tom Kenny)
Grey DeLisle & Neil Patrick Harris - If Only – 2.35
Grey DeLisle & Neil Patrick Harris - Death Trap – 1.49
Neil Patrick Harris - The World Is Mine – 3.34  (feat. Dee Bradly Baker, Grey DeLisle, James Arnold Taylor, John Di Maggio, Kevin Michael Richardson, Tom Kenny, Diedrich Bader & Jeff Bennett)
Grey DeLisle & James Arnold Taylor - If Only (Reprise) – 2.03
Drives Us Bats (Mayhem of the Music Meister End Credits) – 0.31
Banjomonnit

| Banjomonnit |
| --- | --- |
 Kyhmybanjomonni (Bunocephalichthys verrucosus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Banjomonnit Aspredinidae  Adams, 1854
Katso myös
   Banjomonnit Wikispeciesissä   Banjomonnit Commonsissa 
Infobox OKNimi-testi OK: 
Banjomonnit (Aspredinidae) on monnikalojen lahkoon kuuluva heimo. Lajeja tavataan Etelä-Amerikan trooppisilta alueilta. Banjomonnit ovat yöeläimiä, ja elävät makeassa vedessä joitakin Aspredinichthys-suvun lajeja lukuun ottamatta, joita tavataan myös merestä. Heimon lajit ovat suomuttomia, mutta niillä on pitkittäin kulkevia kyhmyrivejä. Ruumis on litystynyt edestä. Useimmat lajit jäävät alle 15 sentin pituisiksi, mutta Aspredo aspredo voi kasvaa noin 38-senttiseksi. Banjomonnit ovat saaneet nimensä niiden pyöreästä päästä ja ohuesta ruumiista. Heimoon kuuluvista kaloista muun muassa banjomonnia (Bunocephalus coracoideus) ja muita saman suvun jäseniä pidetään akvaariokaloina.
Aiheesta muualla

Family Aspredinidae (peilipalvelin) FishBase. Froese, R. & Pauly, D. (toim.).  (englanniksi)
Arginusain taistelu

| Peloponnesolaissodan taistelut |
| --- | --- |
Sybota – Poteidaia – Naupaktos – Khalkis – Plataia – Tanagra – Olpai – Pylos – Sfakteria – Delion – Megara – Amfipolis – Mantineia – Syrakusa – Syme – Kynossema – Kyzikos – Notion – Arginusai – Aigospotamoi: 
Arginusain taistelu käytiin vuonna 406 eaa. osana peloponnesolaissotaa Arginusain saarten ja Kanain kaupungin edustalla Lesboksen saaren itäpuolella. Taistelussa Ateenan laivasto, johtajanaan kahdeksan strategosta, voittivat Kallikratidaan komentaman Spartan laivaston.
Taistelu oli seurausta siitä, että Kononin komentama laivasto-osasto oli spartalaisten saartamana Mytilenessä. Ateenalaiset kokosivat laivaston, joka koostui enimmäkseen uusista laivoista ja kokemattomasta miehistöstä, auttamaan Kononia. Kokematon laivasto oli taktisesti alakynnessä, mutta kykeni yllätysvoittoon käyttämällä epätavallista taktiikkaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Battle of Arginusae
Argithéa

Argithéa (kreik. Αργιθέα) voi viitata seuraaviin paikkoihin Kreikassa:
Argithéa, kylä Paianían kunnassa Itä-Attikan alueyksikössä Attikan alueella
Argithéa, kylä ja kunta Kardítsan alueyksikössä Thessalian alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Argithéa”, voi hakea sivunnimihaulla, laajalla sivunnimihaulla tai tekstihaulla.
Batman: The Telltale Series

| Batman: The Telltale Series |
| --- | --- |

Kehittäjä:  Telltale Games
Julkaisija:  Telltale Games
Jakelija:  DC Entertainment
Tuottaja:   Bryan Roth  Lisa Schulz 
Säveltäjä:  Jared Emerson-Johnson
Pelimoottori:  Telltale Tool
Julkaistu:  2016
Lajityyppi:  interaktiivinen seikkailupeli
Pelimuoto:  yksinpeli
Ikäluokitus:  ESRB: Alkaen 17 vuotta  USK 16 
Alusta:  Nintendo Switch, PlayStation 3, PlayStation 4, Windows, Xbox One
Jakelumuoto:  Digitaalinen lataus, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Batman: The Telltale Series on vuonna 2016 julkaistu Telltale Gamesin kehittämä interaktiivinen seikkailupeli. Se perustuu Bob Kanen ja Bill Fingerin luomaan supersankariin Batman. Peli julkaistiin viiden jakson osissa elo–joulukuussa 2016. Pelin jatko-osan Batman: The Enemy Within ensimmäinen osa ilmestyi elokuussa 2017.
Aiheesta muualla

Batman: The Telltale Series MobyGamesissa (englanniksi)
Bhāskara II

Bhāskara II (marathiksi भास्कर, hindiksi भास्कराचार्य; 1114–1185), tunnetaan myös nimillä Bhaskara Achārya tai pelkästään Bhaskara, oli intialainen matemaatikko ja tähtitieteilijä. Bhāskara II toimi myös Ujjainin observatorion johtajana. Ujjainin observatorio oli antiikin Intiassa johtava matematiikan tutkimuksen keskus. Observatorion johtajina oli toiminut aikaisemmin kuuluisat matemaatikot Brahmagupta ja Varahamihira. Bhāskara II jatkoi Brahmaguptan (598–670) alkuun panemaa Pellin yhtälöiden tutkimusta. Bhaskara kehitti chakravala-menetelmän, jolla Pellin yhtälön yksittäisratkaisu voitiin löytää.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Batman: The Movie (videopeli)

| Batman: The Movie |
| --- | --- |
Kehittäjä:  Ocean Software
Julkaisija:  Ocean Software, Data East
Julkaistu:  1989
Lajityyppi:  toimintapeli
Pelimuoto:  yksinpeli
Alusta:  Amiga, Amstrad CPC, Atari ST, Commodore 64, DOS, MSX, ZX Spectrum
Lisää peliartikkeleitaVideopelien teemasivulla
Batman (myös nimellä Batman: The Movie) on vuonna 1989 julkaistu toimintapeli. Peli on lisenssipeli saman vuoden Batman-elokuvasta.
Pelin on kehittänyt Ocean Software ja se on julkaistu Amigalle, Amstrad CPC:lle, Atari ST:lle, Commodore 64:lle, DOS:lle, MSX:lle sekä ZX Spectrumille.
Aiheesta muualla

Batman MobyGamesissa (englanniksi)
Bailly

Bailly voi tarkoittaa seuraavia:
Henkilöitä

Alice Bailly (1872–1938), sveitsiläinen taidemaalari
Benjamin Bailly (s. 1990), belgialainen moottoriurheilija
Edmond Bailly, oik. Henri-Edmond Limet (1850–1916), ranskalainen amatöörisäveltäjä, Librairie de l’art indépendant -kirjakaupan ja -kustantamon omistaja
Eric Bailly (s. 1994), norsunluurannikkolainen jalkapalloilija
Jean Sylvain Bailly (1736-1793), ranskalainen matemaatikko
Louis Bailly (1882-1974), ranskalais-kanadalainen muusikko
Patrice Bailly-Salins (s. 1964), ranskalainen ampumahiihtäjä
Pierre Bailly (1889-1973), ranskalainen arkkitehti
Sandrine Bailly (s. 1979), ranskalainen ampumahiihtäjä
Kuntia Ranskassa

Bailly, kunta Oisen departementissa
Bailly, kunta Yvelinesin departementissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bailly”, voi hakea sivunnimihaulla, laajalla sivunnimihaulla tai tekstihaulla.
Beanie Sigel

Beanie Sigel vuonna 2002
Dwight Grant eli Beanie Sigel (s. 6. maaliskuuta 1974 Philadelphia, Pennsylvania, Yhdysvallat) on yhdysvaltalainen rap-artisti.
Sigelin ensimmäinen levyjulkaisu oli The Truth, joka julkaistiin Roc-A-Fella Records -levymerkillä 28. helmikuuta 2000. Se sai kultalevyn. Vuonna 2001 ilmestyi albumi The Reason ja The B. Coming 2005.
Sigel on uransa aikana saanut useita rikossyytteitä ja ollut vankeudessa. Sigeliä ammuttiin käsivarteen toukokuussa 2006 ja mahaan 2014.
Diskografia

The Truth (1999)
The Reason (2001)
The B. Coming (2005)
The Solution (2007)
The Broad Street Bully (2009)
This Time (2012)
Anton Axelsson

| Anton Axelsson |
| --- | --- |

Henkilötiedot
Syntynyt: 16. tammikuuta 1986 (ikä 38) Kungälv, Ruotsi
Kansalaisuus:   Ruotsi
Jääkiekkoilija
Lempinimi:  Lill-Pebben
Pelipaikka:  vasen laitahyökkääjä
Maila:  vasen
Pituus:  184 cm
Paino:  94 kg
Pelaajaura
Pääsarjaura:  2005–2016
Seurat:  Frölunda HC (SEL/SHL) Timrå IK (SEL/Allsv.)
NHL-varaus:  192. varaus, 2004 Detroit Red Wings
Per Roger Anton Axelsson (s. 16. tammikuuta 1986 Kungälv, Ruotsi) on ruotsalainen entinen jääkiekkoilija, pelipaikaltaan vasen laitahyökkääjä. Hän pelasi urallaan Elitserienissä/SHL:ssä yhteensä 483 runkosarjaottelua tehopistein 61+65=126 ja keräten 111 jäähyminuuttia sekä 74 playoff-ottelua tehopistein 9+3=12 ja keräten 12 jäähyminuuttia. Axelsson voitti pelaajauransa viimeisellä kaudellaan 2015–2016 Frölunda HC:ssä sekä Ruotsin-mestaruuden että Mestarien liigan mestaruuden. Hänet tunnettiin työteliäänä pelaajana, karvaajana ja puolustavana hyökkääjänä. Axelsson tunnettiin ennen kaikkea käyttökelpoisena alivoimapelaajana hänen nopeutensa ja blokkaustaitojensa ansiosta.
Ura > Seuraura

Axelssonin kasvattajaseura on Kungälvs IK. Hän siirtyi juniorina sittemmin Frölunda HC:hen, jossa Axelsson voitti J18 Allsvenskanin mestaruuden vuosina 2003 ja 2004. Detroit Red Wings varasi hänet 192. pelaajana NHL:n varaustilaisuudessa 2004. Axelsson voitti Frölundassa myös J20 SuperElitin mestaruuden vuonna 2005 ja hopeaa vuonna 2006. Kaudella 2004–2005 hän voitti myös koko J20 SuperElitin runkosarjan syöttöpörssin ja sijoittui Mora IK:n Jens Jakobsin kanssa pistepörssissä kolmanneksi tehoilla 12+30=42. Axelsson voitti myös kevään 2005 pudotuspelien syöttöpörssin viidellä syötöllään.
Kaudeksi 2005–2006 Axelsson nostettiin kaksivuotisella sopimuksella Frölundan Elitserien-joukkueeseen, jossa hän teki kyseisellä kaudella myös Elitserien-debyyttinsä. Tulokaskausi toi Axelssonille 39 runkosarja- ja 11 playoff-ottelussa yhteensä tehot 3+3=6. Hän voitti Elitserien-hopeaa keväällä 2006. Toisella kaudellaan 2006–2007 Axelsson teki runkosarjassa 12 pistettä. Hän pelasi kauden aikana myös yhden ottelun lainalla kasvattajaseurassaan Kungälvs IK:ssa, I-divisioonassa.
Huhtikuussa 2007 Axelsson teki kaksivuotisen sopimuksen Timrå IK:n kanssa. Hän teki kaudella 2007–2008 Elitserienin yhden kauden piste-ennätyksensä tehoilla 10+10=20, kuten myös kevään 2008 pudotuspeleissä tehoilla 2+2=4. Kahden Timråssa vietetyn kauden jälkeen Axelsson teki kaksivuotisen jatkosopimuksen joukkueen kanssa huhtikuussa 2009.
Kaudeksi 2011–2012 Axelsson palasi kaksivuotisella sopimuksella Frölundaan. Kaudella 2012–2013 hän voitti joukkueen sisäisen tehotilaston lukemalla +12. Kaudella 2013–2014 Axelsson jakoi sen Nicklas Lasun ja Christoffer Perssonin kanssa lukemalla +10. Kesäkuussa 2014 hän teki kaksivuotisen jatkosopimuksen Frölundan kanssa. Kauden 2014–2015 aikana Axelsson voitti Mestarien liigan hopeaa.
Kesällä 2015 Axelssonilta leikattiin sekä ranne, lonkka että olkapää, joten hän aloitti kautensa 2015–2016 vasta joulukuun 2015 lopulla neljän ottelun lainalla HockeyAllsvenskanissa aiemmassa seurassaan Timråssa. Axelsson pelasi Frölundassa runkosarjan aikana 19 ottelua ja CHL:ssä kaksi ottelua. Hän voitti kauden päätteeksi Ruotsin-mestaruuden. Axelsson voitti myös CHL:n mestaruuden. Lokakuussa 2016 hän ilmoitti omalla Twitter-tilillään lopettaneensa pelaajauransa. Axelssonin päätöksen taustalla oli loukkaantumiset.
Ura > Maajoukkueura

Axelsson pelasi alle 20-vuotiaiden MM-kilpailuissa vuonna 2006. Hän pelasi myös U-18 Junior World Cupissa vuonna 2003. Yhteensä Axelsson pelasi 20 nuorten ja 17 poikien maaottelua.
Muuta

Axelssonin isoveli Per-Johan pelasi omalla urallaan pudotuspelit mukaan lukien yli 800 NHL-ottelua ja oli voittamassa olympiakultaa Torinossa 2006.
Tilastot

Axelsson Timrå IK:n paidassa kaudella 2007–2008.
Back on the MF Street

| Back on the MF Street Disco Ensemble |
| --- | --- | --- |

EP-levyn tiedot
 Äänitetty : Puk Recording Studios & Studio Gröndahl
 Julkaistu: 22. huhtikuuta 2009
 Tyylilaji: punk, post-hardcore, indie rock
 Kesto: 02.38
 Levy-yhtiö: Fullsteam
Listasijoitukset
  Suomen virallinen lista: 3.
Disco Ensemblen muut julkaisut
| Magic Recoveries 2008 | Back on the MF Street 2009 | The Island of Disco Ensemble 2010 |
Back on the MF street on Disco Ensemblen kolmas EP, joka julkaistiin 22. huhtikuuta 2009.
EP:ltä löytyy neljä ennen julkaisematonta kappaletta ja jo aiemmin Disco Ensemblen Myspacessa ja videopäiväkirjoissa soineet remixit "Bad Luck Charm"-kappaleesta.
EP:n avausraita "Back on the MF Street" soitettiin ensimmäistä kertaa Radio Rockin Uuden rockin illassa 27.3. 2009
Kappaleet

Back on the MF Street – 3.26
Golden Years – 3.30
The Alps – 4.27
Abandoned – 3.52
Bad Luck Cham – 6.22 (Them Shepherds Remix)
Bad Luck Charm – 5.01 (Mr. Velcro Fastener Remix)
Kokoonpano

Miikka Koivisto – laulu, kosketinsoitin
Jussi Ylikoski – kitara
Lasse Lindfors – bassokitara
Mikko Hakila – rummut
Kokoonpano > Tuotanto

Pelle Gunnerfeldt – äänittäjä
Niko Kangas – äänittäjä
Mikko Raita – miksaaja
Svante Forsbäck – masteroija
Juha Kyyrö – valokuvat
Lasse Lindfors – kansikuva
Anssi Nordberg – grafiikka
Arviot

Desibeli.net:
Imperiumi.net:
Aiheesta muualla

Back on the MF Street discogs.com -sivustolla
Bailén (1854)

| Bailén |
| --- | --- |

Aluksen vaiheet
Rakentaja:  Reales Astilleros de Esteiro, Ferrol
Laskettu vesille:  29. maaliskuuta 1854
Loppuvaihe:  myyty romutettavaksi 21. elokuuta 1865
Tekniset tiedot
Uppouma:  2 476,71 t
Pituus:  56,31 m
Leveys:  15,24 m
Syväys:  7,77 m
Aseistus
Aseistus:  Tykkikansi: 6 × 68 naulan tykkiä ja 18 × 32 naulan pitkää tykkiä Etu- ja puolikansi: 16 × 32 naulan tykkiä
Bailén oli Espanjan laivaston vuonna 1854 vesille laskettu 40-tykkinen fregatti. Se oli viimeinen Espanjan laivastolle valmistettu purjefregatti.
Valmistus

Alus tilattiin Ferrolista Reales Astilleros de Esteirolta, missä köli laskettiin telakkanumerolla 150. Alus laskettiin vesille 29. maaliskuuta 1854.
Palvelus

Alus lähti 28. tammikuuta 1857 Cádizista linjalaiva Reina Isabel II:n ja höyrylaiva Colónin kanssa Máhoniin, jonne ne saapuivat 8. helmikuuta. Alus lähti 21. helmikuuta Máhonista paluumatkalle Cádiziin, mistä se lähti 12. toukokuuta José Manuel Pareja y Septien osastossa, johon kuuluivat Reina Isabel II, priki Pelayo, urcat Pinta ja Santacilia sekä siipirattain varustettu tykkivene Francisco de Asís. Ne saapuivat 25. kesäkuuta mukanaan 1 500 sotilasta Havannaan.
Alus oli Havannassa, kunnes se palasi 1858 Espanjaan. Alus myytiin romutettavaksi 21. elokuuta 1865 Ferrolissa.